Stojaković: Dalas me podseća na Sakramento
Najsikusniji Srbin u NBA ligi govori za "Glas Amerike" o sezoni u kojoj je promenio tri kluba i planovima po završetku sezone
Svoju 13. sezonu u NBA karijeri  je započeo u Nju Orleansu, osrednjem timu, u kome praktično nije ni ulazio u igru. Usledila je epizoda u još slabijem Torontu, a onda prelazak u Dalas, tim koji se bori za titulu, u kome najiskusniji Srbin u NBA ligi ponovo ima ulogu startera. I sam Stojaković, slaže se da je to bio pomalo čudan splet okolnosti. Kada se pročulo da će se Reptorsi odreći Stojakovića, osim Dalasa bilo je nekoliko interesenta za njegove usluge, uglavnom bolje ekipe u ligi. Između ostalih šampioni Lejkersi i lider Zapada San Antonio. Kao nekom ko je bio u situaciji da se bori za najviši plasman, najpre sa Sakramentom, a potom i Nju Orleansom, Stojaković vidi sličnosti svog sadašnjeg i bivših kvalitetnih timova. Kada je reč o budućnosti, da li nastavlja ili završava karijeru, Stojaković još nema jasan odgovor. Završetak prvog „lok-auta“ u istoriji NBA lige bio je ujedno i početak tada 21-godišnjeg Stojakovića u najjačoj ligi sveta. Da li će eventualni početak novog „lok-auta“ označiti završetak jedne vrlo uspešne NBA karijere – pitanje je na koje odgovor zna samo jedan od najboljih šutera u istoriji. lednjih godina broj srpskih košarkaša u NBA ligi postojano opada, ali ime koje se sa poštovanjem pominje još od 1999. jeste Peđa Stojaković. Posle problema sa povredom leđa i dva propuštena plej-ofa u dresu Hornetsa, Stojaković ponovo igra u timu sa velikim ambicijama, i to u startnoj postavi. Prilikom prošlonedeljnog gostovanja Dalas Meveriksa u američkoj prestonici, kolega Braca Đorđević imao je priliku da razgovara sa nekadašnjim trostrukim učesnikom All-Star utakmice i dvostrukim šampionom u šutiranju trojki. Svoju 13. sezonu u karijeri Peđa Stojaković započeo je u Nju Orleansu, osrednjem timu, u kome praktično nije ni ulazio u igru. Usledila je epizoda u još slabijem Torontu, a onda prelazak u Dalas, tim koji se bori za titulu, u kome najiskusniji Srbin u NBA ligi ponovo ima ulogu startera. I sam Stojaković, slaže se da je to bio pomalo čudan splet okolnosti. „Teško je to objasniti, ali u NBA se to često dešava. Ovo je moja poslednja godina ugovora sa Hornetsima, koji sam potpisao 2006, tako da sam očekivao da će biti neka trampa tokom ove sezone. Mada, moram da priznam da nisam očekivao da ću biti prosleđen u Toronto, pa onda otkupljen, pa da ću potpisati za Dalas. Sve se to izdešavalo jako brzo, tako da ... s jedne strane, očekivao sam, ali sam s druge i bio malo iznenađen. Ali na svu sreću, sve se dobro završilo. Uspeo sam da se dogovorim sa Torontom o otkupu ugovora i završio sam u Dalasu koji ima šanse da se bori za titulu ove godine“. Kada se pročulo da će se Reptorsi odreći Stojakovića, osim Dalasa bilo je nekoliko interesenta za njegove usluge, uglavnom bolje ekipe u ligi. Između ostalih šampioni Lejkersi i lider Zapada San Antonio. „Čak su i Hornetsi bili zainteresovani da me vrate nazad, što mi je bilo veoma zanimljivo, s obzirom da mi je porodica ostala u Nju Orleansu, ali video sam u Dalasu šansu da bih mogao da imam jednu normalnu ulogu. Posle povrede Kerona Batlera, oni na poziciji 'trojke' nemaju nikog osim Šona Meriona, tako da sam na neki način u tome video šansu za igranjem. Za sad sve ide u najboljem redu, ekipa je veoma iskusna, imamo mnogo dobrih igrača, imamo jedan cilj, a to je da pokušamo da osvojimo titulu. Sad, koliko je to realno, videćemo u plej-ofu“. Kao nekom ko je bio u situaciji da se bori za najviši plasman, najpre sa Sakramentom, a potom i Nju Orleansom, Stojaković vidi sličnosti svog sadašnjeg i bivših kvalitetnih timova. Podseća me dosta na Sakramento. Iskusna ekipa, dobra atmosfera, kao što sam i rekao prethodno, imamo jedan cilj. Niko ne igra za sebe, jako smo nesebičan tim, svi smo bili u situacijama da smo bili blizu osvajanja, ali dugo smo posle toga čekali da bi opet došli do šanse da se borimo za tako nešto. Ja mislim da u ovom momentu svi razumemo da je na neki način većini ovo poslednja šansa, nekima se prozor polako zatvara ... Videćemo, za sada, igramo dobro, imamo veoma dobru klupu, deset stvarno kvalitetnih igrača, trojicu igrača sa klupe koji bi mogli da igraju u startnoj petorci bilo koje NBA ekipe. Tako da verujem da će to da presudi u plej-ofu“. Kada je reč o budućnosti, da li nastavlja ili završava karijeru, Stojaković još nema jasan odgovor. „Za sada ništa ne planiram. I dalje uživam u igranju, mada ima i onih dana kada mentalno ne mogu sebe da nateram ni da treniram, ni da igram utakmice, ali je to stvarno retkost u ovom momentu. Za sad se osećam dobro fizički, drago mi je da sam u ekipi koja će igrati u plej-ofu i da imam jednu normalnu ulogu, 15-20 minuta, to mi dosta prija. Sad, kakva će odluka pasti na leto, sve zavisi od 'lok-auta', koliko će da potraje, i najverovatnije će presuditi moja fizička sprema“.